Na temelju članka 45. Zakona o proračunu (»Narodne novine«, broj 144/21) i članka26. Statuta Grada Trogira (»Službeni glasnik Grada Trogira«, broj 4/13, 9/13, 6/14, 1/18, 3/19, 5/20 i 9/21), Gradsko vijeće Grada Trogira na 8. sjednici održanoj 31.svibnja 2022. godine donosi

**II. Izmjene i dopune Proračuna Grada Trogira za 2022.g.**

Članak 1.

Članka 1. Proračuna Grada Trogira za 2022.g. ( „Službeni glasnik Grada Trogira „ br. 28/21 i 7/22 )

**A . RAČUN PRIHODA I RASHODA**

|  |  |  |
| --- | --- | --- |
|  | **PLAN PRORAČUNA ZA 2022.G.** | **II. IZMJENE I DOPUNE PRORAČUNA ZA 2022.G.** |
| PRIHODI POSLOVANJA | 123.418.494,00 | 127.858.014,00 |
| PRIHODI OD PRODAJE NEFINANC.IMOVINE | 3.580.000,00 | 3.980.000,00 |
| RASHODI POSLOVANJA | 77.406.682,00 | 80.625.702,00 |
| RASHODI ZA NABAVU NEFINANC.IMOVINE | 55.113.812,00 | 56.734.312,00 |
| **RAZLIKA** | **-5.522.000,00** | **-5.522.000,00** |

**B. RAČUN ZADUŽIVANJA/FINANCIRANJA**

|  |  |  |
| --- | --- | --- |
| PRIMICI OD FINANCIJSKE IMOVINE I ZADUŽIVANJA | 900.000,00 | 1.870.000,00 |
| IZDACI ZA FINANCIJSKU IMOVINU I OTPLATE ZAJMOVA | 1.388.000,00 | 2.358.000,00 |
| **NETO ZADUŽIVANJE/ FINANCIRANJE** | **-488.000,00** | **-488.000,00** |

**C. RASPOLOŽIVA SREDSTVA IZ PRETHODNIH GODINA**

|  |  |  |
| --- | --- | --- |
| UKUPAN DONOS VIŠKA/MANJKA IZ PRETHODNE/IH GODINA | 6.010.000,00 | 6.010.000,00 |
| VIŠAK/MANJAK IZ PRETHODNE/IH GODINA KOJI ĆE SE RASPOREDITI/POKRITI | 6.010.000,00 | 6.010.000,00 |
| **VIŠAK/MANJAK+ NETO FINANCIRANJE+RASPOLOŽIVA SREDSTVA IZ PRETHODNIH GODINA** | **0,00** | **0,00** |

**I. POSEBAN DIO PRORAČUNA**

Članak 2.

Članak 5. se mijenja i glasi:

Rashodi i izdaci Proračuna u svoti od 139.718.014 kn raspoređuju se po Upravnim odjelima, korisnicima, programima, aktivnostima i namjenama u Posebnom dijelu Proračuna (Prilog: Poseban dio proračuna).

**II. PRIJELAZNE I ZAVRŠNE ODREDBE**

Članak 3.

II. Izmjene i dopune Proračuna Grada Trogira za 2022.godinu stupaju na snagu prvog dana od dana objave u „Službenom glasniku Grada Trogira“.

KLASA: 400-06/21-01/5

URBROJ: 2181-13-51/01-22-7

Trogir, 31. svibnja 2022. godine

PREDSJEDNIK GRADSKOG VIJEĆA

Toni Zulim

……………………..

**OBRAZLOŽENJE DRUGIH (II.) IZMJENA I DOPUNA PRORAČUNA GRADA TROGIRA ZA 2022.GODINU**

Proračun Grada Trogira za 2022.godinu s projekcijama za 2023. i 2024.godinu usvojen je na 6. sjednici Gradskog vijeća održanoj dana 10. prosinca 2021. godine i objavljen je u Službenom glasniku Grada Trogira br.28/21. I. Izmjene i dopune proračuna Grada Trogira za 2022.godinu usvojene su na 7.sjednici održanoj dana 09.ožujka 2022.godine i objavljene u Službenom glasniku Grada Trogira br. 7/22.

Sukladno članku 45. Zakona o proračunu (NN br.144/21) pristupilo se II. Izmjenama i dopunama Proračuna Grada Trogira za 2022. godinu.

Zakonom o proračunu, utvrđeno je da se, ako se tijekom proračunske godine zbog nepredviđenih okolnosti umanje prihodi i primici, odnosno povećaju rashodi i izdaci, proračun mora uravnotežiti smanjenjem predviđenih rashoda i izdataka, odnosno pronalaženjem novih prihoda i primitaka.

Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

U skladu s dosadašnjim ostvarenjem prihoda i rashoda u odnosu na Plan Proračuna, te procjenom ostvarenja do kraja proračunske godine, predlaže se II. izmjenama i dopunama Proračuna izvršiti usklađenje na prihodovnoj i rashodovnoj strani Proračuna.

Osim projekta Dječjeg vrtića Trogir čiji je novi EU projekt i glavni razlog izrade rebalansa, ostale stavke proračuna mijenjane su sukladno zahtjevima i potrebama upravnih odjela i proračunskih korisnika kako slijedi:

Projekt Centar socijalne inkluzije  - izmjene se odnose na usklađivanje troškova plaća zaposlenih djelatnika na projektu, troškova prehrane za korisnike (smanjenje) te troškova uređenja stana u Ribarskoj 3, za potrebe smještaja beskućnika (revidiran troškovnik radova), a iz EU sredstava se financira fiksna stopa 40%

U upravnom odjelu za lokalnu samoupravu i imovinu Grada otvoren je novi kapitalni projekt „Nabava nekretnine“ u iznosu od 970.000 kn za kupnju poslovnog objekta , u naravi ex kuglana.

U Upravnom odjelu za financije povećali smo iznos za otplatu primljenih zajmova od državnog proračuna za 970.000 kn. Odnosi se na beskamatni zajam MF s osnova povrata poreza na dohodak i prireza za 2020.g. isplaćenog u 2021.g.,te predstavljaju nedostajuća sredstva koja su po konačnom obračunu MF objavljenom u 2022.g. isplaćena iz proračuna RH. Ta sredstva su, temeljem Naputka o načinu uplaćivanja prihoda proračuna, obaveznih doprinosa te prihoda za financiranje drugih javnih potreba u 2021.g., nalogom Fine skinuta sa žiro računa Grada u 4 mjesečne rate u 2022.g.

Istovremeno se u istom iznosu planiraju sredstva na prihodovnoj strani proračuna kao primici od zaduživanja (konto 8471)

Za neke kapitalne projekte planirali smo povećanje rashoda sukladno projektnoj dokumentaciji i očekivanim troškovima.

Povećali smo planirane rashode za električnu energiju sukladno najavljenim poskupljenjima.

Drugim izmjenama i dopunama Proračuna Grada Trogira za 2022.godinu predlaže se povećanje visine prihoda i primitaka te rashoda i izdataka za 5.809.520 kn, odnosno 4,34 % u odnosu na plan.

Nakon ovih izmjena prihodi i primici te rashodi i izdaci iznose 139.718.014 kn.

U nastavku se daje obrazloženje izmjena u općem dijelu proračuna, odnosno struktura prihoda i rashoda te primitaka i izdataka koje se predlažu II. Izmjenama i dopunama proračuna za 2022.godinu, te obrazloženje izmjena u posebnom dijelu proračuna, odnosno promjene stavka rashoda po pojedinim razdjelima čiji su nositelji odjeli gradske uprave i proračunski korisnici.

**OPĆI DIO**

**PRIHODI I PRIMICI PRORAČUNA**

U tablici 1. su prikazane promjene na osnovnim skupinama prihoda u odnosu na izvorni plan. Prijedlogom II. Izmjena i dopuna Proračuna Grada Trogira za 2022.godinu prihodi i primici se povećavaju za 5.809.520 kn, odnosno 4,34% više u odnosu na prvotni plan Proračuna te iznose 139.718.014 kn.

**Tablica 1**. Planirani prihodi i primici Proračuna Grada Trogira za 2022. godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta prihoda/primitaka** | **PLAN 2022.** | **POVEĆANJE/**  **SMANJENJE** | **II.IZMJENE I DOPUNE PRORAČUNA 2022.** |
| 6 | Prihodi poslovanja | 123.418.494,00 | 4.439.520,00 | 127.858.014,00 |
| 61 | Prihodi od poreza | 37.060.000,00 | 0,00 | 37.060.000,00 |
| 63 | Pomoći od inozemstva i od subjekata unutar općeg proračuna | 31.611.821,00 | 1.276.500,00 | 32.888.321,00 |
| 64 | Prihodi od imovine | 17.092.000,00 | 0,00 | 17.092.000,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 35.851.732,00 | 2.550.200,00 | 38.401.932,00 |
| 66 | Prihodi od prodaje proizvoda i roba te pruženih usluga i prihodi od donacija | 525.000,00 | 0,00 | 525.000,00 |
| 68 | Kazne, upravne mjere i ostali prihodi | 1.277.941,00 | 612.820,00 | 1.890.761,00 |
| 7 | Prihodi od prodaje nefinancijske imovine | 3.580.000,00 | 400.000,00 | 3.980.000,00 |
| 71 | Prihodi od prodaje neproizvedene dugotrajne imovine | 3.300.000,00 | 0,00 | 3.300.000,00 |
| 72 | Prihodi od prodaje proizvedene dugotrajne imovine | 280.000,00 | 400.000,00 | 680.000,00 |
| 8 | Primici od financijske imovine i zaduživanja | 900.000,00 | 970.000,00 | 1.870.000,00 |
| 84 | Primici od zaduživanja | 900.000,00 | 970.000,00 | 1.870.000,00 |
| **Višak/manjak** | | **6.010.000,00** | **-** | **6.010.000,00** |
| **Sveukupno prihodi/primici** | | **133.908.494,00** | **5.809.520,00** | **139.718.014,00** |

**RASHODI I IZDACI PRORAČUNA**

Prijedlogom II. Izmjena i dopuna Plana proračuna za 2022. godinu ukupni rashodi i izdaci proračuna Grada Trogira se povećavaju za 5.809.520 kn te sada iznose 139.718.014 kn.

**Tablica 2**. Planirani rashodi i izdaci Proračuna Grada Trogira za 2022. godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta rashoda/izdataka** | **PLAN 2022.** | **POVEĆANJE/ SMANJENJE** | **II.IZMJENE I DOPUNE PRORAČUNA 2022.** |
| 3 | Rashodi poslovanja | 77.406.682,00 | 3.219.020,00 | 80.625.702,00 |
| 31 | Rashodi za zaposlene | 26.816.427,00 | 1.399.820,00 | 28.216.247,00 |
| 32 | Materijalni rashodi | 33.967.755,00 | 1.167.000,00 | 35.134.755,00 |
| 34 | Financijski rashodi | 643.500,00 | 2.200,00 | 645.700,00 |
| 35 | Subvencije | 1.690.000,00 | 0,00 | 1.690.000,00 |
| 36 | Pomoći dane u inozemstvo i unutar općeg proračuna | 815.000,00 | 0,00 | 815.000,00 |
| 37 | Naknade građanima i kućanstvima na temelju osiguranja i druge naknade | 3.185.000,00 | -350.000,00 | 2.835.000,00 |
| 38 | Ostali rashodi | 10.289.000,00 | 1.000.000,00 | 11.289.000,00 |
| 4 | Rahodi za nabavu nefinancijske imovine | 55.113.812,00 | 1.620.500,00 | 56.734.312,00 |
| 41 | Rashodi za nabavu neproizvedene dugotrajne imovine | 6.305.000,00 | -380.000,00 | 5.925.000,00 |
| 42 | Rahodi za nabavu proizvedene dugotrajne imovine | 48.688.812,00 | 2.000.500,00 | 50.689.312,00 |
| 43 | Rashodi za nabavu plemenitih metala i ostalih pohranjenih vrijednosti | 20.000,00 | 0,00 | 20.000,00 |
| 45 | Rashodi za dodatna ulaganja na nefinancijskoj imovini | 100.000,00 | 0,00 | 100.000,00 |
| 5 | Izdaci za financijsku imovinu i otplate zajmova | 1.388.000,00 | 970.000,00 | 2.358.000,00 |
| 54 | Izdaci za otplatu glavnice primljenih kredita i zajmova | 1.388.000,00 | 970.000,00 | 2.358.000,00 |
| **Sveukupno rashodi/izdaci** | | **133.908.494,00** | **5.809.520,00** | **139.718.014,00** |

**RASHODI PO ODJELIMA GRADSKE UPRAVE**

**Posebni dio**

U obrazloženjima koja su izradili nadležni Upravni odjeli detaljno su pojašnjene sve promjene pojedinačno.

**020 UPRAVNI ODJEL ZA LOKALNU SAMOUPRAVU I IMOVINU GRADA**

**Program 1101 JAVNA UPRAVA I ADMINISTRACIJA**

**Opis i cilj programa**

Predlaže se povećanje predviđenih sredstava za plaće zaposlenih za 10 % za iduću polovicu tekuće godine, tako da isti nakon povećanja iznose:

|  |  |  |  |
| --- | --- | --- | --- |
|  | PLAN 2022. | PROMJENA (IZNOS) | II. IZMJENE I DOPUNE  PRORAČUNA ZA 2022. |
| Izdaci za plaće zaposlenih | 6.990.000,00 | 350.000,00 | 7.340.000,00 |
| Izdaci za plaće zaposlenih | 200.000,00 | 0,00 | 200.000,00 |
| Ostali rashodi za zaposlene | 700.000,00 | 0,00 | 700.000,00 |
| Ostali rashodi za zaposlene- zdravstveni pregledi zaposlenika | 100.000,00 | 0,00 | 100.000,00 |
| Doprinosi za obvezno zdravstveno osiguranje | 1.150.000,00 | 58.000 | 1.208.000,00 |

Unutar navedene aktivnosti Konto 3221 Uredski materijal i ostali materijalni rashodi se povećava za 30.000 kn te sada iznosi 250.000 kn uslijed nastupjelog poskupljenja cijena nabave uredskog materijala, zatim konto 3223 Energija za gradsku upravu se povećava za 300.000 kn i sada iznosi 1.130.000 kn -

Nakon zaključenja ugovora po novim cijenama na tržištu zaprimljeni su i prvi računi u skladu s kojima je potrebno planirati povećanje navedene skupine konta.

Konto 3238 Računalne usluge se povećava za 50.000 kn i sada iznosi 350.000 kn, a odnosi se na redovno održavanja sustava i za dodatne usluge za iste namjene s obzirom na donošenje nove Uredbe o uredskom poslovanju (NN 75/2021), koja zahtijeva dodatnu informatizaciju u poslovanju.

Konto 3299 Ostali nespomenuti rashodi poslovanja se povećava za 149.000 kn i sada iznosi 369.000 kn, od Sektora za poslovne prostore, službe za zakup, status i javna nadmetanja trgovačkog društva Državne nekretnine d.o.o. je zaprimljen zahtjev za uplatom sredstava naplaćene zakupnine za poslovne prostore u Trogiru za razdoblje od 27. srpnja do 31. prosinca 2021. godine u Ulici Hrvatskih mučenika na kojima se upisala Republika Hrvatska temeljem Rješenja Općinskog suda u Splitu, Stalna služba u Trogiru, posl.br. Z-12563/2020, Z-12563/2020 i Z-12563/2020, pa se planira uplata istih sredstava u proračun RH.

I. Izmjenama proračuna je u istu svrhu povećana stavka sa 100.000 kn na 220.000 kn, da bi nakon završenog obračuna utvrđeno da iznos za povrat iznosi 268.795,35 kn, pa je stavku potrebno izmijeniti za navedenu razliku.

Konto 3831 Ostale naknade šteta pravnim i fizičkim osobama povećava se za 110.000 kn i sada iznosi 610.000 kn, planira se plaćanje po zaključenoj nagodbi s društvom Kameni zid d.o.o. u iznosu od 110.000,00 kuna, pa se predlaže povećanje predmetne stavke za isti iznos.

Aktivnost –Zaštita imovine i prava građana, budući da su troškovi po istoj stavci (pretežito sudske pristojbe i vještačenja) već u prvom dijelu godine u cijelosti iskorišteni predlaže se povećanje ove pozicije za dodatnih 50.000 kn i sada iznosi 125.000 kn.

**Program 1605 INVESTICIJE NA OBJEKTIMA OD JAVNOG INTERESA**

**Opis i cilj programa**

Unutar navedenog programa, kapitalni projekt „Legalizacija objekata u vlasništvu Grada“ se povećava za 50.000 kn, budući da je za pojedine objekte potrebno izrađivati projektnu dokumentaciju (snimke izvedenog stanja i geodetske snimke izvedenog stanja), predlaže se osigurati dodatna sredstva u ovoj poziciji radi dovršetka postupaka ozakonjenja svih objekata.

**Program 1609 UPRAVLJANJE IMOVINOM**

**Opis i cilj programa**

Unutar navedenog programa planira se novi kapitalni projekt „Nabava nekretnine“ za kupnju zgrade zvane „Kuglana“ od Trogir Holding d.o.o. sukladno vrijednosti iz Procjembenog elaborata u iznosu od 970.000 kn.

**Razdjel 021 UPRAVNI ODJEL ZA DRUŠTVENE DJELATNOSTI**

**Program 1101 Javna uprava i administracija**

Unutar Programa 1101 Javna uprava i administracija dodana su konta 311 i 313 Službena putovanja i stručno usavršavanje djelatnika.

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **II.IZMJENE I DOPUNE PRORAČUNA ZA 2022.** |
| **Program** | **JAVNA UPRAVA I ADMINISTRACIJA** | **835.000,00** | **20.000,00** | **855.000,00** |
| Aktivnost  A100001 | Financiranje tekućih rashoda | 590.000,00 | 20.000,00 | 610.000,00 |
| Aktivnost A100002 | Obilježavanje dana grada, državnih praznika i blagdana | 245.000,00 | 0,00 | 245.000,00 |

**Program 1201 Predškolski odgoj i razvoj školstva**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **II.IZMJENE I DOPUNE PRORAČUNA ZA 2022.** |
| **Program** | **PREDŠKOLSKI ODGOJ I RAZVOJ ŠKOLSTVA** | **11.270.200,00** | **1.273.700,00** | **12.543.900,00** |
| Aktivnost A100001 | Financiranje redovne djelatnosti-dječji vrtić Trogir | 11.125.200,00 | 0,00 | 11.125.200,00 |
| Aktivnost A100042 | Sufinanciranje programa djece predškolske dobi s poteškoćama | 20.000,00 | 0,00 | 20.000,00 |
| Aktivnost A100043 | Sufinanciranje programa predškole | 20.000,00 | 0,00 | 20.000,00 |
| Aktivnost A100049 | Suradnja sa Hrvatskim zavodom za zapošljavanje | 95.000,00 | 0,00 | 95.000,00 |
| Kapitalni projekt K100044 | Uređenje dječjeg igrališta dječjeg vrtića-Trogir | 10.000,00 | 0,00 | 10.000,00 |
| Tekući projekt | EU Projekt – Dječji vrtić Trogir – partner obitelji 2 | 0,00 | 1.273.700,00 | 1.273.700,00 |

U Programu javnih potreba u predškolskom odgoju i razvoju školstva Grada Trogira za 2022. godinu otvara se novi tekući projekt „Dječji vrtić Trogir – partner obitelji 2“.

Dječji vrtić Trogir zaprimio je 15. ožujka 2022. Odluku o financiranju projekta **„Dječji vrtić Trogir – partner obitelji 2“** , prijavljenog u sklopu javnog poziva *Nastavak unaprjeđenja usluga za djecu u sustavu ranog i predškolskog odgoja i obrazovanja* kojom je osigurano financiranje **2.540.194,15 kn** vrijednog projekta nastavka pružanja usluge produljenog boravka iz Europskog socijalnog fonda, Operativnog programa Učinkoviti ljudski potencijali u stopostotnom iznosu.

Ugovor s Ministarstvom rada, mirovinskog sustava, obitelji i socijalne politike sklopljen je 6. travnja 2022. te je time Dječji vrtić započeo s provedbom projekta.

Tijekom prve godine provedbe, projektom je planiran rad vrtića u produljenom boravku u 6 vrtićkih skupina te zapošljavanje 20 osoba u produljenom boravku: 9 odgajateljica, 6 spremačica, kineziolog za sportski program, logoped, kuharica, te voditelj projekta i financijski administrator. Planirani iznos za plaće djelatnika na projektu je stoga 850.500,00 kn u 2022. godini, dok se preostali iznos od 338.000,00 kn odnosi na edukacije, didaktički materijal, informatičku opremu i nabavku novog vozila za stručnu službu.

**Program 1203 ŠPORT I TEHNIČKA KULTURA**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **II.IZMJENE I DOPUNE PRORAČUNA ZA 2022.** |
| **Program** | **SPORT I TEHNIČKA KULTURA** | **4.050.000,00** | **134.000,00** | **4.184.000,00** |
| GLAVA 02103 | Športski objekti Trogir | 1.842.600,00 | 105.000,00 | 1.947.600,00 |

U Programu javnih potreba u sportu i tehničkoj kulturi Grada Trogira za 2022. godinu («Službeni glasnik Grada Trogira» broj 28/21 i 7/22) potrebno je uvećati Glavu 02103 – Sportski objekti Trogir ukupno za 105.000,00 kuna i to otvaranjem novog konta 3223 - Energija u izvoru opći prihodi i primici u visini od 30.000,00 kuna jer je potrošnja električne energije veća od predviđene.

Također, treba povećati konto 3232 - Usluge tekućeg i investicijskog održavanja za 75.000,00 kuna u izvoru opći prihodi i primici jer bi se s tim sredstvima uredio istočni dio sjevernog aneksa velike sportske dvorane odnosno javni WC te prostor za borilačke sportove. Ujedno bi se sa ovim sredstvima odradilo i čišćenje sustava ventilacije velike sportske dvorane.

**Program 1205 SOCIJALNA SKRB**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **II.IZMJENE I DOPUNE PRORAČUNA ZA 2022.** |
| **Program** | **SOCIJALNA SKRB** | **3.740.000,00** | **605.000,00** | **4.345.000,00** |
| Aktivnost A100011 | Naknade građanima i kućanstvima iz proračuna | 1.680.000,00 | 0,00 | 1.680.000,00 |
| Aktivnost A100012 | Humanitarna skrb za ustanove, udruge i pojedince | 610.000,00 | 0,00 | 610.000,00 |
| Tekući projekt T100077 | Centar za socijalnu inkluziju Trogir | 1.450.000,00 | 605.000,00 | 2.055.000,00 |
| Tekući projekt  T100075 | Inovativno edukacijski centar društvene inkluzije | 2.205.000,00 | 0,00 | 2.205.000,00 |

Program 1205 Socijalna skrb potrebno je izmijeniti radi izmjena iznosa potrebnog za realizaciju tekućeg projekta T100077 – Centar za socijalnu inkluziju Trogir.

U okviru navedenog projekta potrebno je povećati konto 4211 – Stambeni objekti za socijalne skupine građana za 145.000,00 kuna u izvoru sredstava Ostali prihodi za posebne namjene jer po revidiranom troškovniku ukupan trošak adaptacije stambene jedinice iznosi oko 405.000,00 kuna.

Navedeni konto 4211 u izvoru pomoći EU smo smanjili za 40.000,00 kuna jer smo analizom planiranih troškova utvrdili da će nam od ukupnih fiksnih troškova, sukladno projektu, ostati oko 160.000,00 kuna ukupno.

Troškovnik se morao revidirati radi poskupljenja cijena građevinskog materijala na tržištu.

Konto 3722 – Naknade građanima i kućanstvima smanjujemo za 350.000,00 kuna na očekivanu realizaciju koja će iznositi oko 150.000,00 kuna.

Konto 3813 – tekuće donacije iz EU sredstava – upravljanje projektom i administracija je potrebno povećati za 850.000,00 kuna jer su sukladno projektu uspješno zaposleni svi provoditelji projektnih aktivnosti.

**Program 1207 CIVILNA ZAŠTITA**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **II.IZMJENE I DOPUNE PRORAČUNA ZA 2022.** |
| **PROGRAM** | **CIVILNA ZAŠTITA** | **6.442.000,00** | **1.083.500,00** | **7.525.500,00** |
| GLAVA 02104 | Javna vatrogasna postrojba | 6.090.500,00 | 101.320,00 | 6.191.820,00 |
| Aktivnost A100078 | Redovna djelatnost DVD-a | 410.000,00 | 40.000,00 | 450.000,00 |
| Aktivnost A100079 | Civilna zaštita | 20.000,00 | 0,00 | 20.000,00 |
| Aktivnost A100081 | Hrvatska gorska služba spašavanja | 90.000,00 | 0,00 | 90.000,00 |
| Kapitalni projekt K100082 | Nabava novog vatrogasnog vozila | 735.000,00 | 0,00 | 735.000,00 |

U Programu 1027 Civilna zaštita potrebno je izmijeniti Glavu 02104 zbog potrebe povećanja sredstava za isplatu plaća i doprinosa zaposlenicima JVP-a jer je osnovica za izračun plaće porasla za 4% odnosno sa 6.044,51 kune bruto na 6.286,29 kune bruto.

Člankom 73. Kolektivnog ugovora za radnike Javne vatrogasne postrojbe Trogir propisano je da je osnovica za izračun plaća radnika Javne vatrogasne postrojbe Trogir osnovica za državne službenike i namještenike određena Odlukom Vlade Republike Hrvatske.

S obzirom da je osnovica porasla na 6.286,29 kune bruto nužno je povećati konta koja se odnose na isplatu plaća i doprinosa.

Također, potrebno je napraviti određene izmjene aktivnosti A100078 – Redovna djelatnost DVD-a zbog realizacije samog programa DVD-a Trogir. Konto 3811 se povećava za 10.000,00 kuna dok se konto 3821 povećava za 30.000,00 kuna zbog potreba uređenja garderobe i skladišnog prostora u Vatrogasnom domu DVD-a Trogir.

**Program 1209 TURIZAM**

Program 1209 mijenja se u aktivnosti A1000055 i odnosi se na implementaciju brand strategije kojom je planirana izrada projekta jedinstvene turističke signalizacije stare gradske jezgre te je planirana izrada geodetske snimke, arhitektonskog projekta, i projekta vizualnog identiteta.

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **II.IZMJENE I DOPUNE PRORAČUNA ZA 2022.** |
| **PROGRAM** | **TURIZAM** | **620.000,00** | **50.000,00** | **670.000,00** |
| Aktivnost A100022 | Potpore turističkim udrugama | 20,.000,00 | 0,00 | 20.000,00 |
| Aktivnost A100055 | Brendiranje grada | 300.000,00 | 50.000,00 | 350.000,00 |
| Aktivnost A100056 | Potpora razvoju turizma | 300.000,00 | 0,00 | 300.000,00 |

**022 UPRAVNI ODJEL ZA FINANCIJE, PRORAČUN I NAPLATU POTRAŽIVANJA**

**Program 1700 Upravljanje financijama**

U Upravnom odjelu za financije, proračun i naplatu potraživanja ukupni rashodi su povećani za 970.000,00 kn, a povećanje se odnosi na sredstva planirana za namirenje nedostajućih sredstva u državni proračun s osnove beskamatnog zajma za povrat poreza i prireza na dohodak za 2020.g. Radi se povratu sredstava u državni proračun u iznosu od 970.000 u 2022.g. na temelju izvještaja MF objavljenog u 2022.g., a sve sukladno Naputku o načinu uplaćivanja prihoda proračuna, obaveznih doprinosa te prihoda za financiranje drugih javnih potreba u 2021.g. („Narodne novine“ br. 11/21,49/21 i 73/21).

Iznosi planirani za otplatu beskamatnog zajma s osnova povrata po godišnjoj prijavi poreza i prireza na dohodak planiraju se i na prihodovnoj strani proračuna kao primici od zaduživanja iz državnog proračuna (konto 8471) u iznosu od 970.000,00 kn.

**023 UPRAVNI ODJEL ZA KOMUNALNO GOSPODARSTVO I INVESTICIJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2022.** | **(II.) Rebalans 2022.** | **Obrazloženje** |
| Aktivnost A100005 ODRŽAVANJE NERAZVRSTANIH CESTA I PUTEVA | 2.360.000,00 | 2.160.000,00 | II. Izmjenama i dopunama proračuna aktivnost je smanjena za 200.000,00 kn iz izvora komunalna naknada, a sve zbog prolongiranja roka početka radova |
| Aktivnost A100201 UREĐENJE GRADSKIH PLAŽA | 930.000,00 | 990.000,00 | II. Izmjenama i dopunama proračuna navedena aktivnost se povećava za 60.000,00 kn iz izvora ostali prihodi za posebne namjene zbog terećenja stavke troškovima iz prethodnih razdoblja |
| Kapitalni projekt K100202 IZGRADNJA OBALNOG POJASA BRIGI LOKVICE | 2.500.000,00 | 3.100.000,00 | II. Izmjenama i dopunama proračuna navedeni kapitalni projekt se povećava za 600.000,00 kn iz izvora komunalni doprinos za radove uređenja zelene površine s dva džepna parka sjeverno od šetnice i biciklističke staze na predjelu Brigi-Lokvice |
| Kapitalni projekt K100206 IZGRADNJA OBALNOG POJASA U SALDUNU | 3.400.000,00 | 2.800.000,00 | II. Izmjenama i dopunama proračuna navedeni kapitalni projekt se smanjuje za 600.000,00 kn iz izvora opći prihodi i primici jer je ponuđena vrijednost predmeta nabave manja od procijenjene vrijednosti |
| Kapitalni projekt K100100 PROMETNICA OS 5 I 5A, UPU 10 | 1.550.000,00 | 2.250.000,00 | II. Izmjenama i dopunama proračuna navedeni kapitalni projekt se povećava za 700.000,00 kn iz izvora komunalni doprinos jer nakon ispravka projektne dokumentacije iz 2018. i izrade izvedbenog projektna povećali su se troškovi izgradnje, a sve zbog trenutno velikog rasta cijena sirovina i energenata |
| Kapitalni projekt K100101 GEODETSKI SNIMAK NERAZVRSTANIH CESTA | 50.000,00 | 82.500,00 | II. Izmjenama i dopunama proračuna navedeni kapitalni projekt se povećava za 32.500,00 kn iz izvora opći prihodi i primici zbog terećenja stavke troškovima iz prethodnih razdoblja |
| Kapitalni projekt K100205 IZGRADNJA AUTOBUSNIH STAJALIŠTA | 10.000,00 | 40.000,00 | II. Izmjenama i dopunama proračuna navedeni kapitalni projekt se povećava za 30.000,00 kn iz izvora komunalni doprinos za potrebe izgradnje autobusnog stajališta u naselju Miševac |
| Kapitalni projekt K100207 REKONSTRUKCIJA POSTOJEĆEG NOSTA U FOŠI | 3.100.000,00 | 3.195.000,00 | II. Izmjenama i dopunama proračuna navedeni kapitalni projekt se povećava za 95.000,00 kn iz izvora komunalni doprinos za uslugu promidžbe i informiranja te naknade povjerenstvima za nagrade, a sve u svezi provođenja Projektnog natječaja za izradu idejnog arhitektonskog rješenja Pješačkog mosta na Foši u Trogiru |
| Kapitalni projekt K100102 SANACIJA NERAZVRSTANIH CESTA (PUTOVA) NA DRVENIKU MALOM | 200.000,00 | 400.000,00 | II. Izmjenama i dopunama proračuna navedeni kapitalni projekt se povećava za 200.000,00 kn iz izvora komunalni doprinos zbog povećanja obima planiranih radova |
| Kapitalni projekt K100104 REKONSTRUKCIJA RASKRIŽJA U MASTRINCI | 145.000,00 | 55.000,00 | II. Izmjenama i dopunama proračuna navedeni kapitalni projekt se smanjuje za 90.000,00 kn iz izvora komunalni doprinos jer se neće realizirati otkup zemljišta u ovoj godini |
| Kapitalni projekt K100105 REKONSTRUKCIJA RASKRIŽJA U MIŠEVCU | 145.000,00 | 55.000,00 | II. Izmjenama i dopunama proračuna navedeni kapitalni projekt se smanjuje za 90.000,00 kn iz izvora komunalni doprinos jer se neće realizirati otkup zemljišta u ovoj godini |
| Kapitalni projekt K100106 REKONSTRUKCIJA ULICE KNEZA TRPIMIRA DO DJEČJEG VRTIĆA MASLAČAK | 250.000,00 | 150.000,00 | II. Izmjenama i dopunama proračuna navedeni kapitalni projekt se smanjuje za 100.000,00 kn iz izvora komunalni doprinos jer se neće realizirati otkup zemljišta u ovoj godini |
| Kapitalni projekt K100107 REKONSTRUKCIJA ULICE ANTE STARČEVIĆA | 1.250.000,00 | 1.050.000,00 | II. Izmjenama i dopunama proračuna navedeni kapitalni projekt se smanjuje za 200.000,00 kn iz izvora komunalni doprinos jer se neće realizirati cjelokupni otkup zemljišta u ovoj godini (sporo odvijanje izvlaštenja) |
| Kapitalni projekt K100051 IZGRADNJA NOVE SPORTSKE DVORANE | 1.100.000,00 | 900.000,00 | II. Izmjenama i dopunama proračuna navedeni kapitalni projekt se smanjuje za 200.000,00 kn iz izvora ostale pomoći |
| Tekući projekt T100080 FINANCIRANJE PRIJEVOZA PUTNIKA NA RELACIJI ČIOVO-OBALE B.BERISLAVIĆA U TROGIRU | 450.000,00 | 670.0000,00 | II. Izmjenama i dopunama proračuna navedeni tekući projekt je povećan za 220.000,00 kn iz izvora opći prihodi i primici zbog povećanog broja linija na zahtjev građana te produženja roka izvođenja radova na sanaciji mosta |

**024 UPRAVNI ODJEL ZA URBANIZAM I PROSTORNO UREĐENJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2022.** | **(II.) Rebalans 2022.** | **Obrazloženje** |
| Aktivnost A100025 EKOLOŠKE AKTIVNOSTI | 280.000,00 | 350.000,00 | II. Izmjenama i dopunama proračuna za 2022.godinu unutar programa Zaštita okoliša i ekologija, navedena aktivnost se povećava za 70.000 kuna (opći prihodi i primici 42.000 kn, 28.000 kn ostale pomoći-40% Fond za zaštitu okoliša i energetsku učinkovitost)u  svrhu provođenja edukacija stanovništva za poticanje mjera odvojenog sakupljanja komunalnog otpada zbog dodatnog izvješća o provedbi koje je potrebno izraditi nakon Akcijskih planova održivog energetskog razvoja i prilagodbe  klimatskim promjenama |